Rossiyada Ikkinchi Jahon urushidagi g‘alabaning 70 yilligi munosabati bilan e’lon qilingan amnistiyaga ko‘ra 34 ming kishi qamoqdan ozod qilindi. Bu haqda jazoni ijro etish Federal xizmati rahbari o‘rinbosari Valeriy Maksimenkoga tayangan holda RIA Novosti agentligi xabar bermoqda.“22 may holatiga ko‘ra 33604 kishi, shu jumladan, axloq tuzatish koloniyasida jazo o‘tayotgan 4099 kishi va tarbiya koloniyasidan 15 kishi ozod qilingan”, – ma’lum qildi Maksimenko.Shuningdek, jinoiy-ijro inspeksiyalari hisobida turgan 28327 kishi amnistiyaga tushgan.